Lân-sū

**Lân-sū** (Tao-gí: **Ponso no Tao**, **Irala**; Hôa-gí: 蘭嶼 *Lán-yǚ／ㄌㄢˊ ㄩˇ*; Eng-gí: Orchid Island), tī Tâi-oân tang-lâm-kak ê sió-tó. Mā sī hêng-chèng tan-ūi Lân-sū-hiong ê miâ. Sió Lân-sū tī Lân-sû tang-lâm. Lân-sū tī kó͘-chá hō͘ Hàn-jîn hō-chò **Âng-thâu-sū** (紅頭嶼) kap **Âng-tāu-sū** (紅豆嶼), kàu chiàn-āu sî-tāi chiah kái-miâ chò Lân-sū.

Lân-sū hām Ivatan Kûn-tó (Batan Kûn-tó) tiong-kan keh 1 tiâu Pa-sū Hái-kiap.

Jîn-kháu kàu  ū  lâng.

## Miâ-chheng

Puyuma-cho̍k kiò chit ê tó hō-chò **Botol**. Pangcah-cho̍k kiò i **Buturu**. Ji̍t-pún-lâng 1607 nî ê tē-tô͘ kiò i hō-chò **Tobako Sima** (, Hun-chháu Tó). Se-pan-gâ-lâng 1626 nî ê tē-tô͘ mā ū hián-sī chit ê tó. Hoat-kok-lâng 1654 nî ê tē-tô͘ hóng Ji̍t-gí im, chù **Tobaco Xima**. Kē-tē-kok Ioannes van Keulen ê kong-si tī 1680 nî chhut-pán ê tē-tô͘ mā chheng-ho͘ Lân-sū chò **Tobaco Xima**. Jean-Francois de Galaup (La Pérouse ê *comte*) tī 1780 nî-tāi ê hâng-hái-kì iōng **Botel Tobaco-xima** chit sû. Chheng-tiâu 1878 nî ê Tâi-oân tē-tô͘ thâu-1-pái hián-sī Lân-sū. Tiong-kok hō miâ chò **Âng-thâu-sū** (紅頭嶼); Ji̍t-pún-lâng thóng-tī Tâi-oân ê sî, kā chioh lâi iōng, tha̍k *Kōtōsho* (kana: こうとうしょ). Âng-thâu-sū mā ū lâng kóng sī Âng-tāu-sū (紅豆嶼). Āu--lâi Se-hng khah chia̍p iōng **Botel Tobago** (Hun-chháu Tó) chit ê miâ.

In-ūi chhut-sán 1 khoán lân-hoe (ô͘-tia̍p-lân) chhut-miâ, Tiong-hôa Bîn-kok chèng-hú tī 1947 nî kā kái miâ chò Lân-sū (蘭嶼). Eng-bûn hoan-e̍k **Orchid Island**.

Chāi-tē thoân-thóng ê miâ ū 2 chióng: Ponso no Tao (mā ū siá chò Pongso no tawo) kah **Irala**. Ponso no Tao ì-sù sī "Lâng ê tó". Irala khah chia̍p chhut-hiān tī bîn-kan thoân-soat, ì-sù sī "lio̍k-tē".

## Tē-lí
Lân-sū tī Tâi-oân tang-lâm ê Thài-pêng-iûⁿ, tī Le̍k-tó ê lâm-hong. Kīn Hui-li̍t-pin Ivatan Kûn-tó, kî-tiong siāng pak ê Mavudis-tó kī-lî 99 kong-lí. Lân-sū sī hoé-soaⁿ tē-chit, tē-hêng khah chē sī soaⁿ-tē, kan-taⁿ oá hái khah chē pêⁿ-tē. Hái-hoāⁿ-soàⁿ oan-khiau. Khì-hāu jia̍t-tāi, thàu-nî-tang chē hō͘, pêng-kin 1 tang ū 224 kang lo̍h-hō͘.

## Le̍k-sú



* He̍k-lêng hùi-liāu

## Hêng-chèng

Lân-sū hêng-chèng-siōng sio̍k-î Tâi-tang-koān ê 1 ê hiong, ē-kha siat 4 ê chhoan.

* Tang-chheng-chhoan (東清, Iranmilek), pau-hâm Ivalino (野銀)
* Âng-thâu-chhoan (紅頭, Imorod), pau-hâm Iratay (漁人)
* Lóng-tó-chhoan (朗島, Iraralay)
* Iâ-iû-chhoan (椰油, Ya Yo)

## Siā-hōe

### Pō͘-lo̍k
Hiān-tāi ê Lân-sū ū 6 ê pō͘-lo̍k:

* Iratay (漁人)
* Imorod (紅頭)
* Iraralay (朗島)
* Iranmilek (東清)
* Ya Yo (椰油, mā hō-chò Imatoron)
* Ivalino (野銀)

## Bûn-hòa

Lân-sū ê Tao-cho̍k bûn-hòa ē-sái kóng sī Bashi bûn-hòa siāng pak-pêng ê tāi-piáu.

In-ūi Lân-sū ê chū-jiân chu-goân iú-hān, Ji̍t-pún Tè-kok kè-oē Lân-sū pó-chûn--khí-lâi chò jîn-lūi-ha̍k ê gián-kiù hn̂g-tē. Koh in-ūi tē-lí ūi-tì khah phian-phiah, Lân-sū ê Tao-cho̍k ê bûn-hòa pí-kàu-te̍k khah thoân-thóng.

Chiàn-āu ū chin chē Ki-tok-kàu cho͘-chit phài thoân-kàu-sū lâi tī Lân-sū, tùi Tao-lâng ê siā-hōe ū chin tōa ê éng-hióng.

Poe-o͘ tùi Tao-lâng lâi kóng mā chiâⁿ tiōng-iàu.

## Kau-thong
Lân-sū Ki-tiûⁿ‎ sī î-it ê ki-tiûⁿ, sek-ha̍p sió-hêng ê hui-leng-ki khí-kàng.

## Gōa-pō͘ liân-kiat
### Tē-tô͘
* Google Tē-tô͘
### Chèng-hú
* http://lanyu.taitung.gov.tw/ 
### Ha̍k-su̍t gián-kiù
* http://www.sinica.edu.tw/~dlproj/ 
* http://yamiproject.cs.pu.edu.tw/ 
*  Dezso Benedek ê gián-kiù pò-kò (Eng-bûn)